**PASKAIDROJUMA RAKSTS**

**Ventspils valstspilsētas pašvaldības domes 2025. gada \_\_\_.\_\_\_\_\_saistošo noteikumu projektam “Par augstas detalizācijas topogrāfiskās informācijas aprites un maksas kārtību Ventspils valstspilsētas pašvaldībā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ģeotelpiskās informācijas likuma 13.panta sestā daļa nosaka, ka *vietējā pašvaldība, lai nodrošinātu savu funkciju un uzdevumu izpildi, par savu administratīvo teritoriju izveido un uztur augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai, veic iesniegtās informācijas pārbaudi un nodrošina datubāzes sadarbspēju ar centrālo datubāzi Ministru kabineta noteiktajā kārtībā. Pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību*.  Ņemot vērā iepriekš minēto pašvaldības kompetenci, šo saistošo noteikumu izdošanas mērķis, atbilstoši Ģeotelpiskās informācijas likumā un Ministru kabineta 2012.gada 24.aprīļa noteikumos Nr.218 “Augstas detalizācijas topogrāfiskās informācijas un tās centrālās datubāzes noteikumi” ietvertajam pilnvarojumam, ir noteikt vienotu augstas detalizācijas topogrāfiskās informācijas (t.i. ģeotelpiskā informācija, kuras mēroga noteiktība ir 1:500 un lielāka) iesniegšanas un pieņemšanas kārtību Ventspils valstspilsētas pašvaldības (turpmāk – Pašvaldība) administratīvajā teritorijā, kā arī maksu par ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību.  Saistošie noteikumi nepieciešami, lai noteiktu vienotas prasības topogrāfisko darbu veikšanai, topogrāfiskās informācijas pārbaudei, saskaņošanai un reģistrācijai Pašvaldības topogrāfiskās informācijas datubāzē (turpmāk – Datubāze), nosūtīšanai Valsts zemes dienesta centrālajai datubāzei. Līdz šim šo kārtību regulēja Ventspils pilsētas domes 2013. gada 25. janvāra saistošie noteikumi Nr. 4 “Par augstas detalizācijas topogrāfiskās informācijas aprites kārtību Ventspils pilsētā”, ņemot vērā 2023.gada 1.janvārī spēkā stājušos Pašvaldību likumu, saistošie noteikumi ir izdodami no jauna.  Atšķirībā no līdzšinējās kārtības, nolūkā uzlabot augstas detalizācijas topogrāfiskās informācijas apstrādes un izsniegšanas kvalitāti, ar šiem saistošajiem noteikumiem tiks ieviesta maksa par saistošajos noteikumos noteiktajiem pakalpojumiem, kas tiks piemērota, sākot ar 2026. gada 01. janvāri. |
| 1. Fiskālā ietekme uz pašvaldības budžetu | 1. Ņemot vērā, ka ar saistošajiem noteikumiem tiks ieviesta maksa par augstas detalizācijas topogrāfiskās informācijas izsniegšanu no Datubāzes, pārbaudi un reģistrāciju Datubāzē, tā palielinās Pašvaldības budžeta ieņēmumu daļu. 2. Saistošo noteikumu izpildei nav nepieciešams veidot Pašvaldības jaunas institūcijas, darba vietas vai paplašināt esošo institūciju kompetenci. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi attiecas uz personām, kas Pašvaldības administratīvajā teritorijā veic visa veida būvju un inženierkomunikāciju projektēšanu, būvniecību un ekspluatēšanu, ģeodēziskos, topogrāfiskos, kadastrālās uzmērīšanas un zemes ierīcības darbus.  Saistošajiem noteikumiem nav tieša sociālā ietekme, ietekme uz vidi, iedzīvotāju veselību, uzņēmējdarbības vidi vai konkurenci Pašvaldības teritorijā. |
| 1. Ietekme uz administratīvajām procedūrām un to izmaksām | 1. Saistošie noteikumi paredz, ka to izpildi nodrošina Pašvaldības iestādes “Ventspils domes administrācija” Arhitektūras un pilsētbūvniecības nodaļa, kas izsniedz, pieņem, pārbauda un reģistrē Datubāzē topogrāfisko informāciju topogrāfiskajā plānā un izpildmērījuma plānos. 2. Saistošie noteikumi atbilstoši Ģeotelpiskās informācijas likuma 26.panta trešajā daļā ietvertajam pilnvarojumam paredz maksas ieviešanu par augstas detalizācijas topogrāfiskās informācijas apriti (izsniegšanu, pārbaudi un reģistrēšanu Datubāzē) Pašvaldībā saskaņā ar saistošajiem noteikumiem pievienoto cenrādi. |
| 1. Ietekme uz pašvaldības funkcijām un cilvēkresursiem | Saistošo noteikumu izpilde, kā arī augstas detalizācijas topogrāfiskās informācijas nosūtīšana Valsts zemes dienesta centrālai datubāzei tiks nodrošināta ar esošajiem Pašvaldības iestādes “Ventspils domes administrācija” Arhitektūras un pilsētbūvniecības nodaļas cilvēkresursiem. Papildus netiks veidotas jaunas darba vietas un netiks uzlikti jauni pienākumi vai uzdevumi jau esošajiem darbiniekiem. |
| 1. Informācija par izpildes nodrošināšanu | 1. Saistošo noteikumu izpildi nodrošina Pašvaldības iestādes “Ventspils domes administrācija” Arhitektūras un pilsētbūvniecības nodaļa esošo funkciju un uzdevumu ietvaros. 2. Izpildes nodrošināšana tiks realizēta ar esošiem resursiem. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļa noteiktajam – saistošo noteikumu projekts un paskaidrojuma raksts tika publicēts pašvaldības oficiālajā tīmekļvietnē [www.ventspils.lv](http://www.ventspils.lv) sabiedrības viedokļa noskaidrošanai laika posmā no \_\_.05.2025. – \_\_\_.05.2025.  Saistošo noteikumu projekts izskatīts Pašvaldības:   1. Likumības komisijā 30.04.2025.; 2. Pilsētas attīstības un vides komisijā 08.05.2025. 3. \_\_\_\_\_\_komitejā \_\_\_\_.05.2025. |

Domes priekšsēdētājs J.Vītoliņš